ΚΑΝΟΝΙΣΜΟΣ (ΕΚ) αριθ. 1486/95 ΤΗΣ ΕΠΙΤΡΟΠΗΣ της 28ης Ιουνίου 1995 για το άνοιγμα και τον τρόπο διαχείρισης δασμολογικής ποσόστωσης εισαγωγής για ορισμένα προϊόντα που υπάγονται στους κωδικούς ΣΟ ex 0203 19 55 και ex 0203 29 55 στον τομέα του χοιρείου κρέατος, για την περίοδο από 1ης Ιουλίου 1995 έως 30 Ιουνίου 1996

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και τον κανονισμό (ΕΚ) αριθ. 3290/94 (2), και ιδίως το άρθρο 8 παράγραφος 2, το άρθρο 11 παράγραφος 1 και το άρθρο 22,

Εκτιμώντας:

ότι, στο πλαίσιο των πολυμερών εμπορικών διαπραγματεύσεων του Γύρου της Ουρουγουάης, η Κοινότητα διαπραγματεύθηκε τη σύναψη διαφόρων συμφωνιών, και ιδίως της συμφωνίας στο γεωργικό τομέα 7 ότι με τη συμφωνία προγραμματίζονται, μεταξύ άλλων, η πρόσβαση στην κοινοτική αγορά ορισμένων προϊόντων στον τομέα του χοιρείου κρέατος, από τρίτες χώρες, για περίοδο έξι ετών 7 ότι θα πρέπει, επομένως, να θεσπιστούν ειδικοί τρόποι εφαρμογής του καθεστώτος εισαγωγής στον τομέα του χοιρείου κρέατος, για την περίοδο από 1ης Ιουλίου 1995 έως 30 Ιουνίου 1996 7 ότι η συμφωνία απαιτεί την κατάργηση των κυμαινόμενων εισφορών κατά την εισαγωγή, μετατρέποντας σε δασμούς το σύνολο των μέτρων που περιορίζουν τις εισαγωγές γεωργικών προϊόντων 7 ότι θα πρέπει να εξασφαλιστεί η διαχείριση του εν λόγω καθεστώτος μέσω πιστοποιητικών εισαγωγής 7 ότι, για το σκοπό αυτό, πρέπει να καθοριστούν κυρίως οι λεπτομέρειες υποβολής των αιτήσεων καθώς και τα στοιχεία που πρέπει να περιλαμβάνονται στις αιτήσεις και τα πιστοποιητικά, κατά παρέκκλιση από το άρθρο 8 του κανονισμού (ΕΟΚ) αριθ. 3719/88 της Επιτροπής της 16ης Νοεμβρίου 1988 περί κοινών λεπτομερειών εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (3), όπως τροποποιήθηκε τελευταία από τον κανονισμό (ΕΚ) αριθ. 1199/95 (4) 7 ότι πρέπει, επιπλέον, να εκδίδονται τα πιστοποιητικά με την πάροδο προθεσμίας εξετάσεως και αφού εφαρμοστεί κατά περίπτωση ενιαίο ποσοστό αποδοχής 7 ότι, προς όφελος των εμπορευομένων, θα πρέπει να προβλεφθεί ότι η αίτηση πιστοποιητικού μπορεί να αποσυρθεί μετά τον καθορισμό του συντελεστή αποδοχής 7 ότι, για να εξασφαλιστεί ο ομαλός ρυθμός των εισαγωγών, απαιτείται, αφενός, ο προσδιορισμός των προϊόντων που υπόκεινται στο καθεστώς εισαγωγής και, αφετέρου, η κατανομή των ποσοτήτων που προβλέπονται στο παράρτημα Ι του παρόντος κανονισμού, σε ολόκληρη την περίοδο από 1ης Ιουλίου 1995 έως 30 Ιουνίου 1996 7 ότι, προκειμένου να εξασφαλιστεί η αποτελεσματική διαχείριση του καθεστώτος πρέπει να καθοριστεί σε 40 Ecu ανά 100 χιλόγραμμα το ύψος της εγγύησης σχετικά με τα πιστοποιητικά εισαγωγής στο πλαίσιο του εν λόγω καθεστώτος 7 ότι ο κίνδυνος κερδοσκοπίας που ενυπάρχει στο εν λόγω καθεστώς, στον τομέα του χοιρείου κρέατος, έχει ως συνέπεια να εξαρτάται η πρόσβαση των εμπορευομένων στο εν λόγω καθεστώς από την τήρηση σαφώς καθορισμένων όρων 7 ότι είναι σκόπιμο να υοπδειχθεί στους εμπορευόμενους το γεγονός ότι τα πιστοποιητικά δύνανται να χρησιμοποιούνται μόνο για τα προϊόντα που πληρούν όλες τις ισχύουσες στην Κοινότητα κτηνιατρικές διατάξεις 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο από 1ης Ιουλίου 1995 έως 30 Ιουνίου 1996, οι δασμολογικές ποσοστώσεις εισαγωγής που αναφέρονται στο παράρτημα Ι ανοίγονται για τις ομάδες προϊόντων και με τους όρους που προβλέπονται στο εν λόγω παράρτημα.

Άρθρο 2

Κατά την έννοια του παρόντος κανονισμού, τα προϊόντα που υπάγονται στον κωδικό ΣΟ ex 0203 19 55 και 0203 29 55 και περιλαμβάνονται στις ομάδες G 2 και G 3 του παραρτήματος Ι, θεωρούνται ως:

- «τεμάχια καρέ χωρίς κόκαλα», τα χοιρινά ημισφάγια τύπου καρέ και τμήματα αυτών χωρίς κόκαλα, χωρίς φιλέτο, με ή χωρίς το δέρμα και το λαρδί,

- «φιλέτο χοιρινό μινιόν», το τμήμα που περιλαμβάνει το κρέας των μυών «musculus major psoas» και «musculus minor psoas», με ή χωρίς το κεφάλι, καθαρισμένο ή όχι από τους συνδετικούς και λιπώδεις ιστούς.

Άρθρο 3

Οι ποσοστώσεις που αναφέρονται στο άρθρο 1 κατανέμονται σε τριμηνιαία τμήματα 25 %, τα οποία εφαρμόζονται την 1η Ιουλίου, την 1η Οκτωβρίου, την 1η Ιανουαρίου και την 1η Απριλίου.

Άρθρο 4

Τα πιστοποιητικά εισαγωγής που αναφέρονται στο άρθρο 1 διέπονται από τις ακόλουθες διατάξεις:

α) ο αιτών πιστοποιητικό εισαγωγής πρέπει να είναι φυσικό ή νομικό πρόσωπο το οποίο, κατά τη στιγμή της υποβολής της αιτήσεως, μπορεί να παράσχει ικανοποιητική για τις αρμόδιες αρχές των κρατών μελών απόδειξη ότι τουλάχιστον κατά το τελευταίο δωδεκάμηνο συναλλασσεται με τις τρίτες χώρες στον τομέα του χοιρείου κρέατος 7 εντούτοις, δεν επωφελούνται του καθεστώτος αυτού τα καταστήματα λιανικής πώλησης και τα εστιατόρια τα οποία πωλούν τα προϊόντα τους στον τελικό καταναλωτή 7 β) η αίτηση πιστοποιητικού μπορεί να φέρει έναν μόνον από τους αριθμούς των ομάδων που καθορίζονται στο παράρτημα Ι του παρόντος κανονισμού 7 δύναται να αφορά πολλά προϊόντα που υπάγονται σε διαφορετικούς κωδικούς ΣΟ και προέρχονται από μία μόνον χώρα 7 στην περίπτωση αυτή, όλοι οι κωδικοί ΣΟ και η περιγραφή τους πρέπει να εγγράφονται αντιστοίχως στις θέσεις 16 και 15 7 για την ομάδα G 2, η αίτηση πιστοποιητικού πρέπει να αφορά τουλάχιστον 20 τόνους και κατ' ανώτατο όριο το 10 % της διαθέσιμης ποσότητας κατά την περίοδο που ορίζεται στο άρθρο 3 7 για την ομάδα G 3, η αίτηση πιστοποιητικού πρέπει να αφορά τουλάχιστον έναν τόνο και κατ' ανώτατο όριο το 10 % της διαθέσιμης ποσότητας κατά την περίοδο που ορίζεται στο άρθρο 3 7 γ) η αίτηση πιστοποιητικού και το πιστοποιητικό περιλαμβάνουν στη θέση 8 την ένδειξη της χώρας καταγωγής 7 το πιστοποιητικό συνεπάγεται την υποχρέωση να πραγματοποιηθεί εισαγωγή από την προαναφερόμενη χώρα 7 δ) η αίτηση πιστοποιητικού και το πιστοποιητικό περιλαμβάνουν στη θέση 20 μία από τις ακόλουθες ενδείξεις:

- Reglamento (CE) n° . . .,

- Forordning (EF) nr. . . .,

- Verordnung (EG) Nr. . . .,

- Κανονισμός (ΕΚ) αριθ. . . .,

- Regulation (EC) No . . .,

- Rθglement (CE) n° . . .,

- Regolamento (CE) n. . . .,

- Verordening (EG) nr. . . .,

- Regulamento (CE) nΊ . . .,

- Asetus (EY) N :o . . .,

- Fφrordning (EG) nr . . . ;

ε) το πιστοποιητικό περιλαμβάνει στη θέση 24 μία από τις ακόλουθες ενδείξεις:

- Reglamento (CE) n° . . .,

- Forordning (EF) nr. . . .,

- Verordnung (EG) Nr. . . .,

- Κανονισμός (ΕΚ) αριθ. . . .,

- Regulation (EC) No . . .,

- Rθglement (CE) n° . . .,

- Regolamento (CE) n. . . .,

- Verordening (EG) nr. . . .,

- Regulamento (CE) nΊ . . .,

- Asetus (EY) N :o . . .,

- Fφrordning (EG) nr . . ..

Άρθρο 5

1. Η αίτηση πιστοποιητικού πρέπει να υποβάλλεται υποχρεωτικά κατά τη διάρκεια των έξι πρώτων ημερών κάθε περιόδου που ορίζεται στο άρθρο 3.

2. Οι αιτήσεις πιστοποιητικών γίνονται δεκτές μόνον εφόσον ο αιτών δηλώσει εγγράφως ότι, για την τρέχουσα περίοδο, δεν έχει υποβάλει και αναλαμβάνει την υποχρέωση να μην υποβάλει άλλη αίτηση για προϊόντα της ίδιας ομάδας που προβλέπονται στο παράρτημα Ι στο κράτος μέλος στο οποίο έχει υποβληθεί η αίτηση ή σε άλλο κράτος μέλος.

Σε περίπτωση υποβολής από τον αιτούντα περισσοτέρων της μιας αιτήσεων για προϊόντα της ίδιας ομάδας που προβλέπονται στο παράρτημα Ι, καμία αίτησή του δεν γίνεται αποδεκτή. Εντούτοις, κάθε αιτών δύναται να υποβάλει πολλές αιτήσεις πιστοποιητικών εισαγωγής για τα προϊόντα της ίδιας ομάδας που προβλέπονται στο παράρτημα Ι, εφόσον τα εν λόγω προϊόντα κατάγονται από πολλές διαφορετικές χώρες.

Οι αιτήσεις, καθεμία εκ των οποίων αφορά μία μόνον χώρα καταγωγής, πρέπει να υποβάλλονται συγχρόνως στην αρμόδια αρχή του κράτους μέλους. Οι εν λόγω αιτήσεις θεωρούνται, όσον αφορά το προβλεπόμενο στο άρθρο 4 στοιχείο β) ανώτατο όριο και για την εφαρμογή του κανόνα που περιλαμβάνεται στο προηγούμενο εδάφιο, ως μία ενιαία αίτηση.

3. Οι αιτήσεις πιστοποιητικών εισαγωγής συνοδεύονται από τη σύσταση εγγυήσεως 40 Ecu ανά 100 χιλιόγραμμα για όλα τα προϊόντα που αναφέρονται στο άρθρο 1.

4. Τα κράτη μέλη ανακοινώνουν στην Επιτροπή, την τρίτη εργάσιμη ημέρα μετά το τέλος της περιόδου υποβολής των αιτήσεων, τις αιτήσεις που υποβλήθηκαν για καθένα από τα προϊόντα των εν λόγω ομάδων. Η ανακοίνωση αυτή περιλαμβάνει τον κατάλογο των αιτούντων, καθώς και κατάλογο με τις ζητούμενες ποσότητες.

Όλες οι ανακοινώσεις, συμπεριλαμβανομένων των ανακοινώσεων «ουδέν», πραγματοποιούνται με τηλετυπικό μήνυμα ή με τηλεμοιοτυπία, κατά την οριζόμενη εργάσιμη ημέρα, χρησιμοποιώντας, στην περίπτωση που δεν έχει υποβληθεί καμία αίτηση, το υπόδειγμα που περιλαμβάνεται στο παράρτημα ΙΙ και, στην περίπτωση κατά την οποία έχουν υποβληθεί αιτήσεις, τα υποδείγματα που περιλαμβάνονται στα παραρτήματα ΙΙ και ΙΙΙ.

5. Η Επιτροπή αποφασίζει το συντομότερο δυνατό σε ποιό βαθμό μπορεί να δοθεί συνέχεια στις αιτήσεις που αναφέρονται στο άρθρο 4.

Εάν οι ποσότητες για τις οποίες έχουν ζητηθεί πιστοποιητικά υπερβαίνουν τις διαθέσιμες ποσότητες, η Επιτροπή καθορίζει ενιαίο ποσοστό αποδοχής των ζητουμένων ποσοτήτων. Στην περίπτωση που το εν λόγω ποσοστό είναι κατώτερο από 5 %, η Επιτροπή δύναται να μην δώσει συνέχεια στις αιτήσεις 7 η εγγύηση, κατά συνέπεια, αποδεσμεύεται αμέσως.

Ο εμπορευόμενος μπορεί να αποκηρύξει την αίτηση πιστοποιητικού που έχει υποβάλει εντός 10 εργασίμων ημερών από τη δημοσίευση του ενιαίου ποσοστού αποδοχής στην Επίσημη Εφημερίδα των Ευρωπαϊκών Κοινοτήτων, εάν η εφαρμογή του εν λόγω ποσοστού συνεπάγεται τον καθορισμό ποσότητας κατώτερης των 20 τόνων για την ομάδα G 2 και κατώτερης του ενός τόνου για την ομάδα G 3. Τα κράτη μέλη ενημερώνουν σχετικά την Επιτροπή εντός πέντε ημερών από την απόσυρση της αίτησης πιστοποιητικού και αποδεσμεύουν την εγγύηση αμέσως.

Η Επιτροπή καθορίζει την εναπομένουσα ποσότητα η οποία προστίθεται στη διαθέσιμη ποσότητα της επόμενης περιόδου, εντός των ορίων που αναφέρεται στο άρθρο 1.

6. Τα πιστοποιητικά εκδίδονται το συντομότερο δυνατό μετά τη λήψη απόφασης από την Επιτροπή.

7. Τα πιστοποιητικά δύνανται να χρησιμοποιούνται μόνο για τα προϊόντα που πληρούν όλες τις ισχύουσες στην Κοινότητα κτηνιατρικές διατάξεις.

Άρθρο 6

Για την εφαρμογή του άρθρου 21 παράγραφος 2 του κανονισμού (ΕΟΚ) αριθ. 3719/88, η διάρκεια ισχύος των πιστοποιητικών εισαγωγής είναι 150 ημέρες από την ημερομηνία της πραγματικής εκδόσεώς τους.

Εντούτοις, η διάρκεια ισχύος των πιστοποιητικών δεν δύναται να υπερβαίνει την 30ή Ιουνίου του έτους εκδόσεως.

Τα πιστοποιητικά εισαγωγής που εκδίδονται δυνάμει του παρόντος κανονισμού δεν μεταβιβάζονται.

Άρθρο 7

Οι διατάξεις του κανονισμού (ΕΟΚ) αριθ. 3719/88 εφαρμόζονται, με την επιφύλαξη των διατάξεων του παρόντος κανονισμού.

Εντούτοις, κατά παρέκκλιση του άρθρου 8 παράγραφος 4 του εν λόγω κανονισμού, η εισαγόμενη στο πλαίσιο του παρόντος κανονισμού ποσότητα δεν δύναται να υπερβαίνει εκείνην που αναφέρεται στις θέσεις 17 και 18 του πιστοποιητικού εισαγωγής. Ο αριθμός «0» εγγράφεται για το σκοπό αυτό στη θέση 19 του εν λόγω πιστοποιητικού.

Άρθρο 8

Ο παρών κανονισμός αρχίζει να ισχύει την 1η Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Ιουνίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

>ΑΡΧΗ ΓΡΑΦΗΚΟΥ>

Εφαρμογή του κανονισμού (ΕΚ) αριθ. 1486/95 - Εισαγωγές GATT ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΔ VI/Δ/3 - Τομέας του χοιρείου κρέατος Αίτηση πιστοποιητικών εισαγωγής Ημερομηνία Περίοδος Κράτος μέλος:

Αποστολέας:

Αρμόδιος:

Τηλέφωνο:

Τηλεμοιοτυπία: Προορισμός: ΓΔ VI/Δ/3 - Τηλεμοιοτυπία: (32-2) 296 62 79 ή 296 12 27 Αριθμός της ομάδας Ζητούμενη ποσότητα G 2 G 3 >ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ ΙΙΙ

>ΑΡΧΗ ΓΡΑΦΗΚΟΥ>

Εφαρμογή του κανονισμού (ΕΚ) αριθ. 1486/95 - Εισαγωγές GATT ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ - ΓΔ VI/Δ/3 - Τομέας του χοιρείου κρέατος Αίτηση πιστοποιητικών εισαγωγής Ημερομηνία Περίοδος Κράτος μέλος: (σε τόνους) Αριθ. της ομάδας Κωδικός ΣΟ Αιτών (όνομα και διεύθυνση) Ποσότητα Χώρα καταγωγής G 2 Σύνολο (σε τόνους) Αριθ. της ομάδας Κωδικός ΣΟ Αιτών (όνομα και διεύθυνση) Ποσότητα Χώρα καταγωγής G 3 Σύνολο >ΤΕΛΟΣ ΓΡΑΦΗΚΟΥ>